text: DMI varsler nu storm ved vestkysten fra midnat - og høj vandstand
  13 november 2015 kl. 07.58
  DMI advarer nu om, at der fra midnat kan ventes vindstød af stormstyrke over vestkysten.
  DMIs varsel om vindstød af stormstyrke gælder fra midnat og frem til lørdag morgen forEsbjerg, Varde og Tønder samt nord for TV SYDs område også Holstebro, Lemvig og Ringkøbing-Skjern.
  DMI forventer kuling fra vest, med vindstød af stormstyrke, det vil sige 24-28 m/s.
  Vindstød af stormstyrke kan medføre,  at tagsten blæser ned, store grene knækker, træer kan vælte og spærre tog- og vejstrækninger.
  DMI varsler også om forhøjet vandstand ved vadehavet og Esbjerg.  Højeste vandstand ventes kl. 04 mellem 2.75 og 3.25 over DVR (Dansk vertikal reference). Det er dog ikke en vandstand, der volder større problemer - og som beboerne og virksomhederne i de berørte områder er vant til at håndtere..
  Det er kun en uge siden, at stormen Freja passerede samme område uden at anrette større skade, så træer og bygninger er også vindtestet for nylig.
  Varsel om vindstød af stormstyrke i kredsen i nat. Ligeledes varsel om forhøjet vandstand i nat, særligt på Nordby og Esbjerg Havn #politidk
  
  DMI varsel om forhøjet vandstand. : https://t.co/HsShtHFM2H pic.twitter.com/ggJ5tPsQ28
  
  